GiliGold/VAD_KnessetCorpus huggingface dataset:
<שר-שלום ג'רבי: אתם עושים מצוין, אתם מתנהגים מצוין, אתן עושים עבודה מצוינת – חבל בכלל שאנחנו מתווכחים על העניין הזה - -
<שר-שלום ג'רבי: - - כי אתם עושים עודה נהדרת, באמת.
אלי אלאלוף: אנחנו נמצא את - - -
<נעה בן שבת: אתם רוצים שנחזור ונדון בנושא הזה?
<נעה בן שבת: אז אנחנו אומרים שיש תיאום - - -
אלי אלאלוף: הודעה מראש.
שולי מועלם-רפאלי: הודעה מראש, לא תיאום.
<דרור גרנית: בלי הסכמה בכלל של המתנדבים?
אלי אלאלוף: יאללה, מספיק.
<דרור גרנית: מה לא?
<דרור גרנית: אתה נכנס לחלל הפרטי שלהם.
<שר-שלום ג'רבי: להיכנס למי?
<דרור גרנית: אני רוצה להגן על הפרטיות שלהן.
<שר-שלום ג'רבי: אז מה לעשות?
אלי אלאלוף: תתקדמו.
<דרור גרנית: - - - זה קרוב יותר להסכמה.
<דרור גרנית: כשאני נכנס לחלל המגורים שלהן - - -
<נעה בן שבת: אבל אין סיבה למתנדבות – אם המטרה היא שיהיו להם מים חמים, אין סיבה שהמתנדבות - - -
שולי מועלם-רפאלי: המטרה היא שהדירה שלהן תהיה טובה.
<רעות מיכאלי: - - - מה הסכמות?
<רעות מיכאלי: אנחנו אומרים תיאום עם המתנדבות, זה אומר: ביום כך וכך - - -
שולי מועלם-רפאלי: אבל תיאום – ואם הן לא - - - אני מסכימה לנוסח - - -
אלי אלאלוף: ידעיה כועס בפעם הראשונה.
<ידעיה לוין: באים לפקח כאן – אם הבנות לא יודעות - -
אלי אלאלוף: מפקחת.
<ידעיה לוין: פקחית.
<ידעיה לוין: - - אם הבנות שגרות בדירה לא יודעות שפקחית או פקח – זה בכלל לא משנה – אמורים להגיע, לפעמים הבנות נמצאות בדירה בצורה שלא נוח להם שמישהו יכנס לדירה.
אלי אלאלוף: חבר'ה, יודיעו לפני - - -
שולי מועלם-רפאלי: אבל זה מה שכתוב פה, שתואם מראש - - - -
<שר-שלום ג'רבי: הודיעו לה, יודיעו לה.
<שר-שלום ג'רבי: אתה צודק, אתה צודק.
<שר-שלום ג'רבי: דופקים בדלת, נותנים לה 5 דקות, מה, לא - - -
<ידעיה לוין: - - - לא שמעה - - -
<שר-שלום ג'רבי: מה זה לא שמעה, אז ניתן לה מכשיר שמיעה.
<שר-שלום ג'רבי: הקישו בדלת - - -
שולי מועלם-רפאלי: ידעיה - - -
<ידעיה לוין: היו דברים מעולם, היו דברים מעולם.
<ידעיה לוין: סליחה, אני לומד על זה.
<ידעיה לוין: זה לא נכון - - -
שולי מועלם-רפאלי: ידעיה, אבל אם זה מתואם - - -
<שר-שלום ג'רבי: ממה נפשך, הרכזת שלך נכנסת לדירה?
<שר-שלום ג'רבי: באותו מצב שאתה אומר שלבת לא נוח להיראות למפקחת שלי, היא אותו דבר גם לאל ליד הרכזת שלי.
<שר-שלום ג'רבי: אז מה היא עושה?
<שר-שלום ג'רבי: היא מקישה בדלת – טוק, טוק – ואז היא אומרת - - -באמת, נו, חלאס.
שולי מועלם-רפאלי: - - - תואם מראש.
אלי אלאלוף: חבר'ה, נגמר, נגמר הסעיף - - -
<נעה בן שבת: אני רק רוצה להביא להחלטה.
<נעה בן שבת: אני מציעה שייכתב "יתואם מראש" כי זה יותר קרוב להסכמה, אבל - - -
אלי אלאלוף: - - - לא עם כולם, רק עם רכזת הדירה.
<דרור גרנית: הרכזת היא הגוף המוכר עליו אני מפקח.
שולי מועלם-רפאלי: הבת.
<נעה בן שבת: ואם היא תשכח להגיד לבנות, והבנות - - -
אלי אלאלוף: אחת.
אלי אלאלוף: לתאם עם אחת - - -
שולי מועלם-רפאלי: אחת המתנדבות, אחד המתנדבים.
אלי אלאלוף: והיא צריכה להוגיע.
אלי אלאלוף: מספיק, חברים.
אלי אלאלוף: תלמדו לדפוק על הדלת לפני שייכנסו.
<שר-שלום ג'רבי: אף אחד לא נכנס בלי לדפוק בדלת.
אלי אלאלוף: במדינה הזאת?
<נעה בן שבת: - - - שיהיה כתוב "אחד המתנדבים", שזה יהיה רק עם אחד מהם - - -
אלי אלאלוף: דרך אחת המתנדבות.
שולי מועלם-רפאלי: זה לא רק לתקן, זה גם לראות שה- facilitiesשיש להן הוא ברמה טובה, ממילא קיים היום - - -
<קריאה: זה לטובתן.
שולי מועלם-רפאלי: זה מה שהעמותות רוצות ומה שהחוק - - -
<דרור גרנית: צריך לזכור שה-facilities, אתה יכול לבדוק אותם לקראת תחילת שנת פעילות - - -
אלי אלאלוף: אני שמח שאין אירועים חריגים בדירות האלה.
<דוד פלבר: אבל מספר הבנות בדירה יכול להשתנות.
אלי אלאלוף: אז מה אתה עושה?
אלי אלאלוף: להודיע לכולן - - -
<דוד פלבר: הוא מודיע לך על 10 בנות ופתאום יש 15.
<דוד פלבר: זה מה שהוא רוצה לבדוק: שלא צופפו אותן, שהמטף פעיל, שהסניטציה תקינה - - -
אלי אלאלוף: דוד הלוואי שאלה יהיו הבעיות.
אלי אלאלוף: ברגע שיש אירוע חריג בדירה הזאת, רק תפתחו את הדלת ותכנסו.
<נעה בן שבת: ואחרי מסירת הודעה לגוף המוכר, לעובד הגוף המוכר או הגוף המוכר המחזיק בדירה.
<נעה בן שבת: זה התנאי הנוסף.
<נעה בן שבת: בסעיף 29 אנחנו עוסקים בהפעלת סמכויות הפיקוח על המדינה.
<נעה בן שבת: בעיקרון, המפקח רשאי להפעיל את סמכויותיו כלפי המדינה ומוסדותיה, אבל הייתה הוראה מסתייגת לגבי הנושא של מערכת הביטחון.
<נעה בן שבת: התברר שההוראה הזאת שונה מההוראה שקיימת בחוק שירות הלאומי-אזרחי שהיא הרבה יותר מתקדמת והרבה יותר קרובה ליישום.
<נעה בן שבת: גם לה יש את המגבלות שלה, אבל היא יותר קרובה ליישום.
אלי אלאלוף: לא הבנתי מה זה פיקוח על המדינה.
<נעה בן שבת: אם הגוף המפעיל הוא מדינת ישראל ויש לו פנימייה שבה יש מקום מגרום לבת שירות והמפקחים של הרשות- - -
<יואב ארבל: רק גופים ביטחוניים.
<יואב ארבל: זה לא המדינה.
<נעה בן שבת: חבר הכנסת אלאלוף שואל על האמירה "כלפי המדינה ומוסדותיה".
שולי מועלם-רפאלי: על המינוח.
<נעה בן שבת: אם הפנימייה היא פנימייה של המדינה, אז המפקחים יכולים לפקח גם על הפנימייה.
<נעה בן שבת: אבל לא רק זה אלא גם - - - הגוף המפעיל.
<נעה בן שבת: זאת אומרת, סמכויות הפיקוח הן לא רק השירות, הן גם כל הפעילות.
<נעה בן שבת: אז גם כלפי גוף מפעיל אחר.
<נעה בן שבת: אבל כאשר אנחנו מדברים על גופים מפעילים שהם מערכת הביטחון, מוצע פה להעתיק את ההוראות מחוק שירות לאומי-אזרחי.
<נעה בן שבת: אני אקרא אותן: "(ב) על אף האמור בסעיף קטן (א), מפקח יפעיל את סמכויותיו כלפי מערכת הביטחון בהתאם להוראות סעיף זה.
<נעה בן שבת: (ג) לא יפעיל מפקח את סמכויותיו כלפי מערכת הביטחון אלא אם כן נקבעה לו התאמה ביטחונית מתאימה לכך ובהתאם לכללי אבטחת המידע של גוף ביטחוני; גוף ביטחוני יביא לידיעת המנהל את כללי אבטחת המידע האמורים.
<נעה בן שבת: (ד) קצין בכיר או קצין מוסמך רשאי לעכב את כניסתו המידית של מפקח למיתקן המוחזק בידי מערכת הביטחון, אם מצא כי התקיים אחד מאלה: (1) כניסתו באותה העת תשבש פעילות מבצעית או מודיעינית, חקירה פלילית, או תרגיל או אימון רחבי היקף או שנעשה בהם שימוש באמצעי לחימה; (2) מתרחשת במקום פעילות עוינת; (3) מתקיימת במיתקן פעילות שהמפקח אינו רשאי להיחשף לה מטעמים של ביטחון המדינה או יחסי החוץ של מדינת ישראל; קבע קצין מוסמך או קצין בכיר כאמור, יודיע על כך לעובד הרשות כפי שייקבע בנוהל, ויקבע מועד חדש לכניסתו של המפקח, מוקדם ככל האפשר לאחר שחלפה העילה שמנעה את כניסתו.
<נעה בן שבת: (ה) מסירת ידיעה או מסמך, כולם או חלקם, למפקח תהיה בהתאם להתאמתו הביטחונית ובהתאם לכללי אבטחת המידע של הגוף הביטחוני; ואולם – (1) קצין מוסמך רשאי להורות כי ידיעה או מסמך מסוימים בעלי רגישות ביטחונית מיוחדת לא יועברו למפקח, אף אם התאמתו הביטחונית מתאימה, אלא לעובד הרשות כפי שייקבע בנוהל; (2) גוף ביטחוני ישמור מסמך, הדרוש למפקח לשם מילוי תפקידו, במקום שייועד לשם כך במיתקן המוחזק בידי אותו הגוף ויהיה נגיש למפקח או לעובד הרשות שנקבע כאמור בפסקה (1), לפי העניין; (3) קצין מוסמך רשאי להורות כי מפקח לא יוציא ממתקן ביטחוני מסמך מסוים שקבע לגביו כי הוא בעל רגישות ביטחונית מיוחדת, והוא יישמר במקום כאמור בפסקה (2).
<נעה בן שבת: (ו) קצין מוסמך רשאי להורות כי מידע מסווג שאינו קשור במישרין לעילת הפיקוח, לא ייכלל בידיעה או במסמך הנמסרים למפקח או לעובד הרשות כאמור בסעיף קטן (ה)(1), ובלבד שיידע את המפקח בכך שהשמיט מידע.
<נעה בן שבת: השר, בהסכמת השר הממונה, יורה בנוהל על אופן יישום סעיף זה במערכת הביטחון, בשים לב לטעמים של ביטחון המדינה, שלום הציבור וביטחונו; נוהל ראשון לפי סעיף קטן זה ייקבע בתוך שישה חודשים מיום תחילתו של חוק זה.
<נעה בן שבת: אני מבינה שלגבי חוק שירות לאומי-אזרחי עדיין אין נוהל כזה.
<נעה בן שבת: עדיין אין נוהל כזה אבל למרות זאת זה לא מונע את ההפעלה של הפיקוח הזה.
<שר-שלום ג'רבי: - - - זה שייך שיהיה גם בשירות האזרחי.
<נעה בן שבת: זה כבר קיים בשירות הלאומי-אזרחי.
<נעה בן שבת: "(ז) בסעיף זה – "גוף ביטחוני" – גוף מהגופים המנויים בהגדרה "מערכת הביטחון"; "התאמה ביטחונית" – כמשמעותה בסעיף 15 לחוק שירות הביטחון הכללי, התשס"ב-2002; "מערכת הביטחון" – משרד הביטחון, יחידות ויחידות סמך של משרד ראש הממשלה שעיקר פעילותן בתחום ביטחון המדינה, משטרת ישראל, שירות בתי הסוהר והרשות להגנה על עדים; "קצין בכיר" ו"קצין מוסמך" – כהגדרתם בסעיף 10 לחוק הגנת הסביבה (סמכויות פיקוח ואכיפה), התשע"א-2011 , לפי העניין; "השר הממונה" – ראש הממשלה, שר הביטחון, או השר לביטחון הפנים, לפי העניין.
<נעה בן שבת: זה בא במקום ההוראות הקודמות שקבעו שהתנאים לשימוש - - - מול מערכת הביטחון, ייקבעו כולם בנוהל.
אלי אלאלוף: אני מצטער לשאול, פשוט לא נוח לי שפקח יוכל להפעיל את החוק כלפי המדינה, זה כלפי מוסדות המדינה.
<נעה בן שבת: כך פשוט המינוח - - -
אלי אלאלוף: זה המינוח של מדינה.
אלי אלאלוף: בשבילי מדינה, זה כולנו ביחד.
אלי אלאלוף: אחד יבוא לפקח - - -
<נעה בן שבת: אנחנו דווקא נוקטים בלשון הזאת דווקא בגלל המעמד המיוחד שניתן למדינה, שאומר שאם לא קבענו הוראה מפורשת שאפשר להפעיל את הסמכויות כלפי המדינה, אז הן לא חלות כלפי המדינה מכוח המעמד המיוחד שלה, כביכול הכתר שלא מפעילים כנגדו סמכויות.
<נעה בן שבת: ולכן אנחנו דואגים לכתוב בדרך זו את סעיפי הפיקוח.
אלי אלאלוף: גורף מדי.
<אוריאנה אלמסי: זה מכסה מפקח לבדוק אלו תפקידים הבנות ממלאות.
<אוריאנה אלמסי: האם הן ממלאות את התפקיד שלו הן יועדו וזה לא משהו שחורג.
<אוריאנה אלמסי: אז הוא יכול לעשות את זה.
<נעה בן שבת: הוא יכול לעשות.
<נעה בן שבת: הוא צריך להיות עם הסיווג הביטחוני, אפשר להשמיט פרטים שלא קשורים לנושא הפיקוח.
<נעה בן שבת: יכולים להגיד לו: עכשיו אתה לא נכנס לבדוק איזה תפקיד היא עושה כי בדיוק עכשיו יש פה פעילות ייחודית.
<שר-שלום ג'רבי: המפקח לא צריך לראות בפועל אם היא עושה עכשיו - - -
<אוריאנה אלמסי: אם היא עושה, נגיד - - -
<שר-שלום ג'רבי: ניקיון?
<אוריאנה אלמסי: לא ניקיון, אלא עבודה משרדית כלשהי.
<שר-שלום ג'רבי: עבודה משרדית, חלק מהן עושות עבודה משרדית.
<אוריאנה אלמסי: חלק נכבד.
<שר-שלום ג'רבי: אני אומר את זה גם בלי שהפיקוח יגיע ויראה.
<שר-שלום ג'רבי: יושב כאן מימיני נציג משרד המשפטים, שגם שם עובדים עבודה משרדית.
<שר-שלום ג'רבי: אני חושב שזה דבר חשוב מאוד לביטחון המדינה, אנחנו לא רוצים שבמקומות האלה, בגלל זה, ימנעו בנות מלשרת שם.
<שר-שלום ג'רבי: הסידור הזה מצוין ועובד מצוין.
אלי אלאלוף: סוף-סוף משכנע.
<נעה בן שבת: נעבור לסעיף 32.
<נעה בן שבת: בסעיף 32 אנחנו מדברים על המועצה הציבורית לשירות אזרחי.
<שר-שלום ג'רבי: סליחה.
<שר-שלום ג'רבי: בסעיף 31 היושב-ראש דיבר על זה שאנחנו עוברים ממקום למקום.
<שר-שלום ג'רבי: כתוב כאן: "ביצוע תפקידי הרשות, מורשה המנהל, יחד עם חשב הרשות או חשב המשרד".
<שר-שלום ג'רבי: דיברנו בישיבות הקודמות על עניין השכר לבנות השירות הלאומי, דמי הכיס.
<שר-שלום ג'רבי: משרדי הממשלה לא מעבירים כסף לגופים המוכרים והם צריכים להעביר למתנדבים.
<שר-שלום ג'רבי: זה דבר שיכול לגרום להם לבור גדול מאוד בכיס ויכול לפגוע גם בבנות, במשרתים.
<שר-שלום ג'רבי: הדבר היחידי שנפגע מקצועית – דיבר עליו גם חבר הכנסת מיקי לוי – זה רק בגלל שאין לנו חשב.
<שר-שלום ג'רבי: עברנו למשרד החקלאות.
<שר-שלום ג'רבי: עד שחשב משרד החקלאות הבין מה זה השירות הלאומי, מה ההתנהלות, איך, איפה, כמה ולמה – חודשים שלא אישרו את החשבוניות האלה ואת כל הכספים שהיינו צריכים להעביר.
<שר-שלום ג'רבי: זה פגע בעמותות.
<שר-שלום ג'רבי: אם יהיה חשב של הרשות, אז הוא ממילא מקצוען.
<שר-שלום ג'רבי: ואם אנחנו עוברים ממשרד למשרד, לא תפגע בשום דבר המקצועיות של הרשות.
<שר-שלום ג'רבי: אני לא יודע אם זה בחוק, לא יודע מה המנהג, מה הנוהל.
<שר-שלום ג'רבי: שתי הבנות מהחשב הכללי מסתכלות עלי כאילו רוצות לאכול אותנו, אבל - - -
אלי אלאלוף: זה במקום אורי שלא פה.
<שר-שלום ג'רבי: נוח לי שאורי לא כאן.
<שר-שלום ג'רבי: אני מודה.
<שר-שלום ג'רבי: אבל אמרתי את זה גם לידו, אז אין לי ביעה.
<שר-שלום ג'רבי: מכיוון שאני מוקלט ואין לי - - - מתלחששות עכשיו - - -
אלי אלאלוף: למה לא אישרו חשב לרשות?
<שר-שלום ג'רבי: אף פעם לא הייתה דרישה.
<דרור גרנית: בגלל היקף התקציב של הרשות.
<שר-שלום ג'רבי: ההיקף של הרשות - יש גם משרדים עם היקפים יותר קטנים, אבל מכיוון שנגזר עלינו - - -
אלי אלאלוף: 800 מיליון שקל זה לא מספיק - - -
שולי מועלם-רפאלי: אבל הם לא אצלו.
<שר-שלום ג'רבי: התקציב שלנו הוא 220 מיליון.
<שר-שלום ג'רבי: הרגולציה היא 800 מיליון.
שולי מועלם-רפאלי: דרור ישמח להסביר.
<שר-שלום ג'רבי: מכיוון שנראה שגם אחרי החוק הזה ייגזר על הרשות שעדיין נעבור ממשרד למשרד, אנחנו חושבים שנכון שיהיה חשב עכשיו.
<שר-שלום ג'רבי: אני כבר לא אהיה, אבל למנכ"ל הרשות זה לא מוסיף שום דבר אם יש לו חשב או אם אין לו חשב.
<שר-שלום ג'רבי: זה דבר שיגרום לפגיעה בעמותות ובסוף במשרתים.
אלי אלאלוף: אנחנו יכולים לקבוע בחוק חיוב מינוי חשב?
<נעה בן שבת: אפשר לקבוע.
<נעה בן שבת: כשקובעים מי עובדי הרשות, אז אפשר להגיד שיש לרשות מנהל וימונה לה חשב.
<נעה בן שבת: אפשר לקבוע הוראה כזאת.
מיקי לוי: אני מכיר את הצד המספרי לפחות כמו כל אחד פה: בין 600 ל-800 מיליון שקל זה המון כסף והיו בעבר אירועים.
מיקי לוי: לכן, ההמלצה שלי – קטונתי – אבל ההמלצה שלי היא שזה לא צריך להיות חשב ברמה של חשב משרד, שם הדרישות הן אחרות, אבל חייב להיות רואה חשבון או כלכלן - -
<שר-שלום ג'רבי: סגן חשב.
מיקי לוי: - - שיהיה אחראי ברשות על הכספים האלה.
מיקי לוי: בסוף, כשיש נזילה של כסף, אנחנו משלמים פי כמה וכמה מהעלות הכספית שלו.
מיקי לוי: אני תומך בדרישה הזו.
אלי אלאלוף: מי ימנה את החשב?
<שר-שלום ג'רבי: תמיד זה האוצר.
שולי מועלם-רפאלי: תמיד האוצר.
מיקי לוי: תמיד האוצר.
אלי אלאלוף: אני שואל - - -
מיקי לוי: האוצר.
אלי אלאלוף: יש פה נציגי האוצר, נציגי החשב.
<דניאל פרג: אני רוצה להתייחס, ג'רבי, למה שאתה אומר.
<דניאל פרג: באמת יכול להיות שבהיקף של פעילות הרשות יש צורך בחשב ואנחנו נבחן את זה, נראה מה המהלכים.
<דניאל פרג: אבל מבחינת העיכובים של התשלומים, חשוב לומר, שחשבות לא תקבע תשלומים.
<דניאל פרג: מבחינת חשב, נבדוק את הנושא הזה.
אלי אלאלוף: אם לא, אנחנו נקבע בחוק.
מיקי לוי: אפשר להכניס את זה לחוק, אדוני?
שולי מועלם-רפאלי: אומרת נעה שבאופן עקרוני כן.
<נעה בן שבת: באופן שיהיה מנהל לרשות והעובדים שלו - - -
מיקי לוי: אני בעד לקבוע את זה בחוק.
אלי אלאלוף: בדרך כלל אני - - -
שולי מועלם-רפאלי: בוא נחכה - - -
<דרור גרנית: צריך לבדוק - - -
שולי מועלם-רפאלי: בעניין הזה אנחנו - - -
<דרור גרנית: נדמה לי – אני לא סגור על זה, אני צריך לבדוק את עצמי – שכלל לא נהוג לקבוע הוראה לעניין מינוי של חשב אלא בתאגידים סטטוטוריים.
<דרור גרנית: זה אינו תאגיד.
<דרור גרנית: זו יחידה בתוך שירות המדינה, ולכן חלים עליה הוראות החשכ"ל - - -
אלי אלאלוף: אנחנו מבקשים מהחשב הכללי - - -
<דרור גרנית: - - - אבל אני אבדוק את זה.
אלי אלאלוף: זה לא תפקידך הפעם.
אלי אלאלוף: אנחנו משחררים אותך.
אלי אלאלוף: אנו מבקשים מנציגי החשב הכללי לתת לנו בשבוע הקרוב - - -
<דניאל פרג: חשוב להבין שזה גם תלוי-תקציבים, אז לא - - -
אלי אלאלוף: איך אנחנו יודעים - - - זה ניחוש קל שאנחנו יודעים.
אלי אלאלוף: אז בבקשה בוא ונבקש שתבדקו את זה.
מיקי לוי: בחיוב.
<דניאל פרג: כמובן.
אלי אלאלוף: תחליטו כן.
שולי מועלם-רפאלי: יושב-ראש הוועדה מבקש תשובה וטוב לו שהיא תהיה חיובית.
אלי אלאלוף: תשקלו, אבל תחליטו כן.
<נעה בן שבת: עכשיו יש לנו את רשימת חברי המועצה.
<נעה בן שבת: היו ברשימה הזאת, בפסקה (4), נציג משרד הכלכלה, נציג שר הכלכלה ובפסקה (8) נציג שר הרווחה והשירותים החברתיים.
<נעה בן שבת: משרד הכלכלה נועד בשביל לתת ביטוי לנושאי העבודה או התעסוקה, ושר הרווחה – לנושא הרווחה.
<נעה בן שבת: כיוון ששני התפקידים האלו עבדו תחת משרד העבודה ורווחה והשירותים החברתיים, מוצע שיהיה פה נציג אחד, נציג של שר העבודה, הרווחה והשירותים החברתיים.
<נעה בן שבת: וכדי לאזן בין נציגי הממשלה במועצה לנציגי הציבור במועצה, מוצע שיהיה נציג ציבור מקרב נציגי השלטון המקומי שמופיע בסעיף (11).
<נעה בן שבת: במקום שני נציגי ציבור מהארגון שמייצג את המספר הגדול ביותר של רשויות מקומיות יהיה רק נציג אחד.
<נעה בן שבת: וככה, המועצה במקום להיות מועצה של 20 תהיה מועצה של 18 חברים.
אלי אלאלוף: תורידי אחד.
<נעה בן שבת: אני מורידה אחד.
<נעה בן שבת: היו נציגי שני משרדים שירדו לאחד ושני מציגים של השלטון המקומי.
אלי אלאלוף: אז איך את חיה עם תוצאה זוגית?
<נעה בן שבת: - - - המלצות - - -
אלי אלאלוף: היושב-ראש יכול לקבל - - -
<נעה בן שבת: עוד שני דברים בנושא הזה.
<נעה בן שבת: נציג שר המשפטים מקרב עובדי משרדו.
<נעה בן שבת: אנחנו רואים שהם עורכי דין שהם נציגי היועץ המשפטי לממשלה.
<נעה בן שבת: הם יצטרכו לקבל הסמכה מתאימה לעניין הזה.
<נעה בן שבת: ולגבי הנושא של חובת הייצוג של נשים בתוך המועצה, יש כבר הוראה כללית בחוק שיווי זכויות האישה שחלה גם על המועצה הזאת.
שולי מועלם-רפאלי: כמו הציג פה האיש מהעמותה של העיוורים בשבוע שעבר.
<שר-שלום ג'רבי: משה משרקי כאן.
שולי מועלם-רפאלי: סליחה, לא ראיתי אותך משה.
<נעה בן שבת: גם לאוכלוסייה של אנשים עם מוגבלות יש גם נציג בפסקה (12) לפי המלצת נציב שוויון זכויות לאנשים עם מוגבלות.
<נעה בן שבת: מוסיף כיוון של גיוון אוכלוסייה.
<נטלי מופסיק: יש לי התייחסות לגבי האיכות של הנציגים שלנו.
<נטלי מופסיק: זה נכון שכמשרד אוחדנו, אבל מדובר בכל זאת בשתי פריזמות שונות שרלוונטיות לשירות הלאומי.
<נטלי מופסיק: גם הפריזמה של התעסוקה וגם הפריזמה של הרווה.
<נטלי מופסיק: ולכן אנחנו מבקשים, אם יש אפשרות, שיהיו שני נציגים של משרד העבודה והרווחה.
<דרור גרנית: יש בזה היגיון.
שולי מועלם-רפאלי: לשר שממונה על הרשות יש נציג אחד.
שולי מועלם-רפאלי: לדעתי גם למשרד הרווחה זה מספיק.
שולי מועלם-רפאלי: גברתי תמשיך.
<דרור גרנית: אבל יש היגיון בדרישה.
<דרור גרנית: הממשלה יכולה מכוח חוק יסוד: הממשלה לנייד יחידות ותפקידים ויחידות-סמך וכדומה, ולאחד משרדים ולבטל אותם - - -
שולי מועלם-רפאלי: וככה נוצרה הסיטואציה הזאת.
<דרור גרנית: - - - אבל כגורם מקצועי המייצג איזשהו אתוס מקצועי או אינטרס מקצועי, ברווחה ובעבודה הם באמת רכיבים שונים.
<דרור גרנית: לכן לכתחילה הם נבנו כשני - - -
<דוד פלבר: גם למשרד האוצר יש הרבה פריזמות - - -
<שר-שלום ג'רבי: גם למשרד הביטחון.
<שר-שלום ג'רבי: אני אעזור כאן לדוד פלבר – משרד החינוך שמפעיל 4,000 תקנים, יבוא בטענה ויגיד: תן לי עוד אחד כי יש לי בהיקף גדול.
<שר-שלום ג'רבי: אל תגיד את זה עכשיו, אנחנו - - -
<דוד פלבר: ליתר דיוק, כבר באתי - - -
<שר-שלום ג'רבי: אנחנו מתנגדים גם לזה.
שולי מועלם-רפאלי: צריך להגיד בהגינות שכבר בא נציג משרד החינוך וגם הוא קיבל ממני אותה תשובה.
<שר-שלום ג'רבי: אנחנו מבטיחים לייצג אתכם נאמנה.
<שר-שלום ג'רבי: כל מה שתיקחו, תביאו, אנחנו נייצג אתכם נאמנה.
<נעה בן שבת: יש פה הסתייגות של חבר הכנסת מיקי לוי.
<נעה בן שבת: אנחנו אומרים שנציג השר מקרב עובדי המדינה, הוא מבקש שבמקום - - -
שולי מועלם-רפאלי: איפה אנחנו?
<נעה בן שבת: אנחנו בעמוד 45, סעיף 32(א)(1).
<נעה בן שבת: נוסח שהוא לא רגיל.
<נעה בן שבת: נציג השר מקרב עובדי המדינה.
<נעה בן שבת: נציג השר צריך להיות מקרב העובדים במשרדו.
<נעה בן שבת: הוא המשרד שאחראי על השירות הלאומי - - -
שולי מועלם-רפאלי: אני כמובן מסכימה עם חברי מיקי לוי.
מיקי לוי: אז אין צורך להצביע.
שולי מועלם-רפאלי: אין צורך בהצבעה.
שולי מועלם-רפאלי: אנחנו מכניסים את ההסתייגות.
<דרור גרנית: איפה זה היה?
שולי מועלם-רפאלי: סעיף 32(א)(1).
שולי מועלם-רפאלי: לא נציג השר מקרב עובדי המדינה הכליים אלא מקרב עובדי משרדו.
מיקי לוי: נותן לו יותר כוח.
מיקי לוי: אין בעיה, אבל לפחות יהיה מישהו - - -
שולי מועלם-רפאלי: לגמרי קוהרנטי.
מיקי לוי: מקובל, דרור?
<דרור גרנית: מצוין.
<דרור גרנית: רק להתאפס עם הדיון.
שולי מועלם-רפאלי: בקצב הזה, אנחנו היום מצביעים על כל החוק, חבר הכנסת לוי.
שולי מועלם-רפאלי: אתה ודרור ואני מסכימים – זה לדעתי - - -
<דרור גרנית: אני לא מתיימר להיות במעמד שווה, כפי - - -
רוצים להבהיר: רציתי לשוב ולשאול האם אנחנו לא יכולים לוותר על הדרישה שאת כל המינויים – זה יחזור עכשיו בסעיפים הבאים, בכל מקום שאמרנו השר, זה יהיה נשיא המדינה – אמנם זה מאוד יפה שנשיא המדינה נותן לזה איזה נופך, אבל השאלה אם זה דרוש וטעון את כל ההתעסקות עם נשיא המדינה ואם לא צריך להחזיר את זה לדרג השר.
רוצים להבהיר: השר הוא זה שממנה את המועצה הזאת - - -
<קריאה: בפעם הראשונה שנשיא ימנה ואחר כך - - -
<נעה בן שבת: אבל למה לעשות את זה ככה?
שולי מועלם-רפאלי: אדוני ראש הרשות - - -
<שר-שלום ג'רבי: אין לי בעיה שהשר יהיה.
<שר-שלום ג'רבי: אנחנו באמת רצינו לתת לזה נופך של כבוד, אבל - - -
שולי מועלם-רפאלי: אולי לא פה, אולי במקומות אחרים אפשר יהיה להכניס אותו.
<שר-שלום ג'רבי: לנו - - -
שולי מועלם-רפאלי: השר.
<נעה בן שבת: אז השר הוא זה שממנה לפי 32(א) וגם בכל מקום אחר.
<נעה בן שבת: זה פותר לנו כמה דברים.
<נעה בן שבת: בסעיף 34 - - -
שולי מועלם-רפאלי: איך דווקא כשלא הייתה פה הייתה הסכמה גורפת מקיר לקיר.
מיקי לוי: לא תאמין, אדוני היושב-ראש.
אלי אלאלוף: אז בואו - - -
מיקי לוי: הסתייגות שלי עברה ללא ויכוח.
שולי מועלם-רפאלי: ומוצדקת, יש לומר.
אלי אלאלוף: אז אני חשבתי שאני - - -
שולי מועלם-רפאלי: איך אני עכשיו מתחנפת לחבר הכנסת לוי.
שולי מועלם-רפאלי: איך, איך.
מיקי לוי: איפה שאפשר לשתף פעולה, משתפים, שולי.
<נעה בן שבת: דיברנו על כך שאמנם מלכתחילה הוצע שהמועצה תמונה על-ידי נשיא המדינה ואחרי זה גם כל שינוי ומינוי.
<נעה בן שבת: בסופו של דבר הסכימו שהכול יהיה בידי השר.
<נעה בן שבת: השר ימנה והשר יחזור וימנה.
<נעה בן שבת: נעשה את התיקונים בהתאם בהוראות השונות.
<נעה בן שבת: זה מעביר אותנו עד סעיף 38.
אלי אלאלוף: אפשר להמליץ על נשיא המדינה ללא הסכמה מראש שלו?
מיקי לוי: אם אתה עושה את זה בחוק, כן.
מיקי לוי: אבל זה לא ראוי.
<נעה בן שבת: אני מניחה שהתייעצתם עם נשיא המדינה מראש להצעת החוק הממשלתית.
<שר-שלום ג'רבי: אנחנו לא זוכרים מי היה נשיא לפני 10 שנים.
שולי מועלם-רפאלי: וטוב שכך.
שולי מועלם-רפאלי: אין מה להוסיף, אדוני.
<נעה בן שבת: בסעיף 38, בסופו של דבר אנחנו לא כוללים במסגרת תפקידי המועצה את הייעוץ לעניין הכרה בגופים מוכרים כיוון שזה מה שעלה מתוך הדיונים בוועדה, לאור ההתנגדות שלכם.
<נעה בן שבת: אתם אמרתם שזה הליך מכרזי, בסופו של דבר יתקיים הליך מכרזי ולכן אתם לא רוצים התייעצות עם המועצה בנושא הזה.
<נעה בן שבת: לסעיף 39(א) יש הסתייגות של חבר הכנסת מיקי לוי.
<נעה בן שבת: הוא מבקש שהישיבות של המועצה יתקיימו אחת לחודשיים לפחות ולא אחת לשלושה חודשים.
שולי מועלם-רפאלי: נראה לי מטורף.
אלי אלאלוף: מספיק אחת לשלושה חודשים.
<שר-שלום ג'רבי: אנשים באים מבחוץ, חבר הכנסת לוי.
אלי אלאלוף: בהתנדבות.
<שר-שלום ג'רבי: אני מאחל לך שתהיה חבר בוועדה, תבין מה העניין לבוא פעם בחודשיים.
מיקי לוי: אבל תכף תראה בהמשך שאני רוצה פרוטוקול ומצולם ומוקלט.
<שר-שלום ג'רבי: אין שום בעיה.
שולי מועלם-רפאלי: זה בסדר, אבל בוא נשאיר את זה 3 חודשים ופרוטוקול וכולי.
מיקי לוי: אני נענה לבקשתך.
<שר-שלום ג'רבי: אני מודה לך.
שולי מועלם-רפאלי: אז עכשיו, ברוח - - -
<שר-שלום ג'רבי: אפשר לבקש עוד כמה בקשות?
<שר-שלום ג'רבי: אולי זו הזדמנות.
מיקי לוי: תיזהר.
מיקי לוי: לא כדאי לך.
מיקי לוי: אתה יודע, אני - - -
אלי אלאלוף: מנהלת הוועדה הזאת תעבוד בלי יושב-ראש.
שולי מועלם-רפאלי: בזכות ההשארה שאתה משרה עלינו.
<נעה בן שבת: בסעיף 40 בעמוד 51, ובסעיף 41 – הוועדה דנה בנושא הזה - - -
שולי מועלם-רפאלי: סעיף 40?
<נעה בן שבת: סעיף 40 בעמוד 51.
<נעה בן שבת: "המועצה תערוך פרוטוקולים של ישיבותיה; פרוטוקול חתום בידי חבר המועצה שניהל את הישיבה וחבר מועצה נוסף שהשתתף בה, ישמש ראיה לכאורה לאמור בו.
<נעה בן שבת: ההסתייגות של חבר הכנסת מיקי לוי שביקש פרוטוקול גם בכתב וגם מוקלט ושהכול יהיה מצולם על-ידי מערכת מותאמת.
<שר-שלום ג'רבי: אם אין שליש, אז אי-אפשר לקיים ישיבה?
<שר-שלום ג'רבי: זה לא נכון.
<שר-שלום ג'רבי: חש לך עכשיו נציג ציבור מקריית שמונה, הוא מגיע עד לפגישה בתל אביב או בירושלים – אם אין שליש, אז הוא הולך הביתה?
<נעה בן שבת: בעת קבלת ההחלטות.
<נעה בן שבת: הישיבה יכולה להתקיים, אבל הצבעות צריכות להיות לפחות בשליש מהחברים.
<נעה בן שבת: כשנפתחה ישיבה במניין חוקי, המשך הישיבה כדין - - -
<שר-שלום ג'רבי: אבל לא הצבעות.
<נעה בן שבת: לא רק זה אלא גם מניין חוקי הוא רוב החברים.
<נעה בן שבת: צריכים מראש להיות רוב החברים, יותר מחצי.
<נעה בן שבת: ואחרי זה - - -
שולי מועלם-רפאלי: בהצבעות?
<נעה בן שבת: בהצבעות, שליש לפחות.
מיקי לוי: כמה זה שליש?
<נעה בן שבת: שליש מהחברים.
<נעה בן שבת: מתוך 18 - - -
שולי מועלם-רפאלי: שישה.
<שר-שלום ג'רבי: נעה, את היושבת-ראש וזימנת אנשים.
<שר-שלום ג'רבי: אלה אנשי ציבור.
<שר-שלום ג'רבי: למה אני אומר את זה?
<שר-שלום ג'רבי: כי ראינו את זה.
<שר-שלום ג'רבי: האלוף דוד עברי היה יושב-ראש המועצה הציבורית, הוא הזמין את האנשים – תאמינו לי, האלוף דוד עברי אדם עסוק מאוד, אדם מכובד מאוד – והגיעו 4-3.
<שר-שלום ג'רבי: הוא קיים את הישיבה.
<שר-שלום ג'רבי: אני מבין שהצבעות לא יהיו, אבל אי-אפשר להגביל – באו 5 אנשים, 6 אנשים, עושים.
<שר-שלום ג'רבי: למה אנשים שמגיעים צריכים להיענש?
<נעה בן שבת: כי הקוורום הוא רוב החברים.
<שר-שלום ג'רבי: אני הייתי קומונר בבני עקיבא, עשיתי פעם מסדר לשני ילדים.
<דרור גרנית: בכל הכבוד, אני רוצה להזכיר את ההקשר.
<דרור גרנית: זו מועצה שהקונספט שלה הוא שיש בה חצי אנשי ציבור מהציבור הרחב, וחצי עובדי מדינה.
<דרור גרנית: החלק של העובדים - - -
אלי אלאלוף: אל תסמוך על חצי של המדינה.
<שר-שלום ג'רבי: במיוחד אם זה יהיה אחרי הצהריים.
שולי מועלם-רפאלי: אותם אתה לא יכול לחייב להשתתף בשיבה.
<שר-שלום ג'רבי: אני לא יכול לחייב אף אחד.
<דרור גרנית: דווקא עובדי המדינה, אני חושב שיותר קל שיגיעו, אבל נציגי הציבור הם באמת - - -
<קריאה: הם באמת החלק היותר חשוב בעיני - - -
<דרור גרנית: או החלק הלא פחות חשוב במובן הזה שהם באמת - - - אמורים לייצג את הציבור הערבי ואת הציבור החילוני ואת הציבור הדתי ואת - - - זאת אומרת, הם אמורים להגיד שאנחנו נוכל לקיים את המועצה.
<דרור גרנית: כבר ירדנו בדרישה לזה שאמרנו שלפחות חצי זה הקוורום.
<דרור גרנית: אבל להגיד שאפילו חצי לא צריך בשביל קוורום?
<דרור גרנית: זה אומר שאנחנו מאבדים את כל היציגות של הגוף הזה, כל הערך המוסף שלו לתהליך קבלת ההחלטות - - -
שולי מועלם-רפאלי: אבל דרור, אם נניח מגיעים פחות מחצי, אתה מפזר את הישיבה?
שולי מועלם-רפאלי: לא מחכה חצי שעה ואז עושה אותה כמו שמקובל בעמותות?
שולי מועלם-רפאלי: ככה מקובל בכל המקומות שאני קיימתי בהם - - -
<שר-שלום ג'רבי: - - - אדוני היושב-ראש, מחכים חצי שעה ומתחילים.
<שר-שלום ג'רבי: זה כתוב במפורש - - -
<דרור גרנית: פה יש אלמנט מאוד חזק של יציגות ולכן - - -
<שר-שלום ג'רבי: אל תצביע.
שולי מועלם-רפאלי: אז אל תקיים הצבעות.
שולי מועלם-רפאלי: אבל דיון כן תקיים, ואז תודיע - - -
מיקי לוי: אבל אם הוא לא יצביעו, יבואו - - - חדשים כדי להצביע, שלא היו קשורים לדיון - - -
<דרור גרנית: - - - רגע, רגע, אנחנו ב-(א).
<דרור גרנית: מה אומר (א)?
<נעה בן שבת: - - - יש ב-(ג).
<דרור גרנית: לפני החצי שעה, לפני (ג) נדבר רגע על (א).
<דרור גרנית: מה הוא אומר?
<דרור גרנית: הוא אומר: "משנפתחה הישיבה במניין חוקי, המשך הישיבה יהיה כדין בכל מספר של חברים ובלבד שכולם זומנו ושבעת קבלת ההחלטות לא פחת משליש.
<דרור גרנית: זאת אומרת, גם אם פתחנו - - -
<דרור גרנית: הנה, הנה, (ג) פותר את הכול, אדוני היושב-ראש.
שולי מועלם-רפאלי: אבל (ג) פותר את זה.
שולי מועלם-רפאלי: אם אתה ממתין חצי שעה, כמו שמקובל בעמותות.
אלי אלאלוף: מה זה (ג)?
<נעה בן שבת: (ג) אומר שאם לא היה מניין חוקי בעת שנפתחה, היו פחות ממחצית, אז היושב-ראש דוחה אותה בחצי שעה.
<נעה בן שבת: ואם עברה חצי שעה, אז הישיבה היא כדין בכל מספר של משתתפים.
<נעה בן שבת: אבל עדיין קבלת החלטות מחייבת שליש לפחות.
שולי מועלם-רפאלי: 6 אנשים זה לא - - -
<שר-שלום ג'רבי: הייתי בישיבות שספרו גם רגליים.